КАКВИ СА ПРЕДИМСТВАТА И НЕДОСТАТЪЦИТЕ НА ВИДОВЕТЕ СЛИНГОВЕ?
 Слингът с халки представлява неразтеглив плат с дължина 2,5 м и широчина 0,7 м ., който се поставя на едното рамо. В единия му край са пришити две халки, с които се стяга и нагласява в удобна за бебето позиция. 
С лингът тип „шал“ се носи на двете рамене. Когато е в по-къс вариант, може да се завърже и на едното рамо (така наподобява слинга с халки). Това е дълъг шал с размери до 5 м и широчина 50 – 70 см , като платът може да бъде еластичен или нееластичен:
Еластичният слинг тип „шал“ е по-удобен, тъй като се поставя  по-лесно и обхваща по-добре тялото на бебето
Нееластичният вариант е по-подходящ за поотраснали и понатежали бебета. Шалът се поставя в зависимост от позицията на носене на бебето, върху  което минават три слоя плат, които надеждно го придържат до тялото на възрастния. 
Слинг „Май Тай“ се поставя  на двете рамене , като бебето е в изправена позиция отпред или на гърба. Крачетата са широко разтворени, а самото дете е плътно прилепено към тялото на носещия го. В тази позиция не се натоварва гръбнакът на детето и тежестта му се разпределя равномерно. Недостатъкът на този модел е, че не позволява носене в легнала позиция. 

